Zagreb, 29.kolovoza 2016.

Poštovani roditelji i draga djeco,

Prema Pravilniku o početku i završetku nastavne godine za učenike osnovnih i srednjih škola u Republici Hrvatskoj, nastava u školskoj godini 2016./2017. godini počinje u ponedjeljak, 5. rujna 2016.godine.

Nastava za učenike od 2. do 8.razreda započinje u 8 sati. Učenici će prvoga dana nastave dobiti raspored sati, raspored prostora, detaljnije upute o školskoj godini. Nastava će trajati tri školska sata. Obvezno je ponijeti pribor za pisanje i informativku/bilježnicu te školsku torbu. Popis udžbenika koji će se koristiti u novoj školskoj godini isti je kao i prošle godine, temeljem Zakona o udžbenicima i nalazi se na mrežnoj stranici Škole. Budući da je grad Zagreb osigurao besplatne udžbenike za osnovnoškolce, molimo Vas da u dogovoru sa Vašim razrednicima udžbenike i podignete odmah 1.nastavni dan.

Učenici 1. razreda doći će zajedno sa svojim roditeljima (skrbnicima) u 11.00 sati na svečanu priredbu za buduće prvašiće, koja će se održati u holu škole, a nakon toga u pratnji učiteljica, razrednice i učiteljice u PB (produženi boravak), te roditelja (skrbnika) odlaze u matične učionice gdje će dobiti detaljnije informacije o prvom nastavnom tjednu i školskoj godini općenito.

Ovim putem obavještavamo i roditelje (skrbnike) da temeljem ustavne odredbe o pravu na zaštitu osobnih podataka (čl. 37 Ustava Republike Hrvatske), Zakona o zaštiti osobnih podataka (NN br. 103/03., 118/06., 41/08.,130/11., 106/12 – pročišćeni tekst) i podzakonskih akata i učenike -buduće prvoškolce da se POPIS UČENIKA 1. RAZREDA U ŠK.GOD. 2016./2017. nalazi u prostorijama škole (u holu škole, od ulaza lijevo na oglasnoj ploči).

Prvog nastavnog dana za učenike 1. do 8. razreda neće biti organizirana prehrana u školi. Sljedećeg dana, 6.rujna (UTORAK) osigurana je prehrana za učenike koji pohađaju nastavu produženog boravka, a od četvrtka, 8.rujna 2016. prehrana je organizirana za sve učenike škole.

Prijevozza učenike na dan 5.09.2016.s područja Buzina i Jakuševca biti će organiziran za učenike po slijedećem rasporedu:

 -u 7.30 sati-polazak iz Buzina - Jakuševca

-u 10.30 sati-polazak iz OŠ F.Galovića do Buzina i Jakuševca, odnosno povratak u 10.40, koji će  povesti prvašiće na priredbu i pričekati da završi priredba kako bi mogao odvesti učenike koji sudjeluju na priredbi, oko cca 11.30

Od utorka je prijevoz organiziran po ustaljenom voznom redu

Želimo Vam sretnu i uspješnu novu školsku godinu!

Djelatnici škole i Vaša ravnateljica